《思慕诗》
魏晋·吴质

怆怆怀殷忧，殷忧不可居。徙倚不能坐，出入步踟蹰。

念蒙圣主恩，荣爵与众殊。自谓永终身，志气甫当舒。

何意中见弃，弃我就黄垆。茕茕靡所恃，泪下如连珠。

随没无所益，身死名不书。慷慨自俯仰，庶几烈丈夫。

作者简介：（177—230）三国魏济阴人，字季重。以文才为曹丕所善。汉献帝建安中为朝歌长，迁元城令。入魏，拜振威将军，假节都督河北诸军事，封列侯。魏明帝太和四年，入为侍中。卒谥丑，后改谥威。